open-index/open-wikipedia-markdown huggingface dataset:
Société Générale

**Société Générale** er en av Europas største banker. Foretaket ble grunnlagt 1864. Société Générale har 120&nbsp;000 ansatte, 22,5 millioner kunder i 77 land og hovedkontor i Paris. Sammen med BNP Paribas og Crédit Lyonnais er den en av de tre store bankene i Frankrike. Den er oppført på CAC 40-aksjeindeksen. 

## Jérôme Kerviel

Société Générale opplyste 27. januar 2008 at de anklager Kerviel for å ha forpliktet banken til kjøp for ca. € 50 milliarder (USD 73,0 milliarder) (dette var mere enn den totale verdien av banken på tidspunktet), men etter at banken fikk gjort om alle handlene han hadde utført, satt de igjen med et tap på rundt € 4,9 milliarder (USD 7,16 milliarder) fra svindelaktig handel med futures mot aksjemarkedsindekser (*equity index*). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008.

## Hvitvasking
Bankens egens antisvindelenhet advarte tidlig i februar 2008 den franske finansministeren Christine Lagarde om mistanker om at en hvitvaskingsliga har gjort kriminelle handlinger gjennom en av bankens kontoer. Den mistenkte svindelen, i en størrelse av € 10-100 millioner, skal ha vært drevet av to russiske brødre i London, i tiden 2005 til 2007.

## Referanser


## Eksterne lenker
* 
* Société Générale Corporate & Investment Banking (SGCIB) 
* Société Générale Asset Management (SGAM)
* Société Générale Securities Services (SGSS) 
* Lyxor Branch website
* Equity Derivatives
* Yahoo! – Société Générale Company Profile
* - SG Financial Profile
* – SG Bank of the year 2005
Brian Littrell

**Brian Littrell** (født 20. februar 1975) er en amerikansk sanger, mest kjent som medlem i bandet Backstreet Boys. Han utga sitt eget album i 2006: *Welcome home*. Han er fetteren til forrige medlem i bandet, Kevin Richardson. Brian har en kone som heter Leighanne. Første gang Leighanne og Brian møttes, var da de spilte inn musikkvideoen As long as you love me. Sammen har de en sønn som heter Baylee Thomas Wylee Littrell.

## Referanser


## Eksterne lenker
* 
* 
* 
*
Nick Carter

**Nickolas Gene Carter** (født 28. januar 1980) er en amerikansk skuespiller, musiker og popsanger. Han er medlem av musikkgruppa Backstreet Boys. I 2000 var han inkludert i *People magazine*s «list of the 50 Most Beautiful People».

## Diskografi

### Album
* *[[Before the Backstreet Boys 1989–1993]]* (2002)
* *[[Now or Never]]* (2002)
* *[[I'm Taking Off]]* (2011)
* *[[Nick & Knight]]* (2014)
* *[[All American]]* (2015)

### Singler
* *[[Help Me]]* (2002)
* *[[Do I Have to Cry for You]]* (2002)
* *[[I Got You]]* (2003)
* *[[Just One Kiss]]* (2010)
* *[[I'm Taking Off]]* (2011)
* *[[Love Can't Wait]]* (2011)
* *[[Burnin' Up]]* (2012)
* *[[One More Time]]* (2014)
* *[[I Will Wait]]* (2015)
* *[[Get Over Me]]* (2015)
* *[[Nothing's Gonna Change My Love for You]]* (2016)
* *[[19 in 99]]* (2016)

### Som medvirkende
* *[[Oh Aaron]]* (2001)
* *[[Not Too Young, Not Too Old]]* (2001)
* *[[She Wants Me]]* (2003)
* *[[Come Together Now]]* (2005)
* *[[Beautiful Lie]]* (2009)

## Musikkvideoer
* *[[Help Me]]* (2002) 
* *[[Do I Have to Cry for You]]* (2002)
* *[[I Got You]]* (2003)
* *[[Just One Kiss]]* (2010)
* *[[Love Can't Wait]]* (2011)
* *[[Burning Up]]* (2011]
* *[[I Will Wait]]* (2015)
* *[[19 in 99]]* (2016)

## Turnéhistorie
* *[[Now or Never Tour]]* (2003)
* *[[I'm Taking Off Tour]]* (2012)
* *[[Nick & Knight Tour]]* (2014)
* *[[All American Tour]]* (2016)

## Referanser


## Eksterne lenker
* 
* 
* 
*
Patrik Bäärnhielm

**Claes Patrik Bäärnhielm** (født 24. juli 1983 i Luleå i Sverige) er en svensk ishockeyspiller og trener for Gjøvik Hockey siden 2016, Bäärnhielm har spilt back for Storhamar Dragons.

Bäärnhielm startet sin karriere i moderklubben Luleå og ble fort ansett for å være en stort talent. Han debuterte i den svenske Elitserien som 18-åring i 2001/2002 og sesongen etter spilte han 30 kamper i den svenske toppserien. Deretter ble det bare sporadiske opptredener for Bäärnhielm i Elitserien. I stedet spilte han for Bodens IK, Piteå HC og Växjö Lakers i Allsvenskan, og for Jukurit Mikkeli i finsk Mestis før han kom til Lillehammer før sesongen 2007/2008.

Bäärnhielm er en spiller med gode kvaliteter i begge ender av isen og er normalt en av spillerne som har mest tid på isen i løpet av en kamp.

## Referanser


## Eksterne lenker
*
Sautso

**Sautso** (nordsamisk: *Čávžu*) er et elvegjel (canyon) i Altaelva i Finnmark. Elvegjelet er rundt ti kilometer langt og 300 – 420 meter dypt, og er dermed kanskje Nord-Europas største canyon.

Øverst i Sautso ligger Alta kraftverk.
Anders Strandberg

**Anders Strandberg** (født 1977) er en svensk ishockeyspiller som spiller back for Lillehammer Ishockeyklubb.

Strandberg startet sin karriere i moderklubben Bodens IK 1996–1998, før ferden gikk videre til Rögle i Allsvenskan mellom 1998–2002. I sesongene 2002/2003 og 2003/2004 spilte Strandberg i henholdsvis fransk (Scorpion de Mulhouse, Ligue Magnus) og tysk hockey (EV Duisburg, Bundesliga), før han returnerte til Sverige sesongen etter og delte den mellom Växjö Lakers og Bodens IK i Allsvenskan. De to siste sesongene har Strandberg spilt i Hammarby i Allsvenskan, og sist sesong var han kaptein i laget. Foran sesongen 2007/2008 skrev han under på en kontrakt med Lillehammer Ishockeyklubb.

Strandberg har sin store styrke i den offensive delen av spillet. Han har gode ferdigheter med puck og et knallhardt og presist slagskudd som gjør han til en utpreget overtallsspiller.

## Eksterne lenker
* Statistikk fra eurohockey.net
Kari Slungård

**Kari Slungård** (født Østby 17. mars 1946 i Tydal) er en norsk lokalpolitiker fra Venstre. Hun var ordfører i Tydal kommune i Trøndelag fra 2007 til 2011 etter at Venstre gjorde et godt valg i 2007 og fikk 30,6 prosent av stemmene. Ordførerjobben ble sikret med støtte fra Senterpartiet.Tydal Venstre stilte ikke liste ved kommunestyrevalget i 2015.

Slungård er pensjonist og har vært lærer ved Tydal barne- og ungdomsskole i over 40 år.

Hun er datter av gårdbruker Håkon Østby og Maren Østbyhaug på Nordre Østby (Bersvendsgården) i Østbygrenda i Tydal. Hennes brødre Joralf Østby og Ole Bjarne Østby samt svoger Erling Lyngen har også vært ordførere. Hun er gift med Nils Slungård.

## Referanser
Harald Hamrell

**Harald Hamrell**, egentlig *Ivar Olof Harald Hamrell* (født 13. desember 1960 i Uppsala), er en svensk regissør, manusforfatter og skuespiller. Harald har en datter, Jenny Hamrell, som filmdebuterte i 2006. En annen datter Hanna Hamrell har også hatt en rolle i 2000.

Harald ble tidlig kjent for hovedrollen sin i barneprogrammet "Pojken med guldbyxorna", som ble spilt inn da han var 15 år. I voksen alder er han blitt en av svensk films og fjernsyns mest erfarne regissører. Han vant blant annet pris i 2005 for beste dramaproduksjon for "Om Stig Petrés hemlighet".

## Filmografi
### Skuespiller
* 1996 – Sånt är livet 
* 1996 – Vinterviken 
* 1989 – Täcknamn Coq Rouge
* 1987 – Nionde kompaniet 
* 1986 – Moa 
* 1984 – Sköna juveler 
* 1981 – Operation Leo
* 1979 – Linus eller Tegelhusets hemlighet 
* 1976 – Mannen på taket
* 1975 – Pojken med guldbyxorna 
* 1975 – Ungkarlshotellet 
* 1974 – En handfull kärlek

### TV-produksjoner
* 2005 – Om Stig Petrés hemlighet
* 2003 – Ramona
* 2002 – Beck - Okänd avsändare
* 1997 – Emma åklagare
* 1994 – Den vite riddaren
* 1993 – Snoken
* 1988 – Mimmi
* 1986 – Studierektorns sista strid

### Regi
 
* 2009 – *[[Beck – I stormens øye]]* (Svensk tittel: *Beck – I stormens öga)*
* 2007 – *[[Beck – Det svake leddet]]* (Svensk tittel: *Beck – Den svaga länken)* (Kino)
* 2007 – *[[Beck - Det tause skriket]]* (Svensk tittel: *Beck – Det tysta skriket)* (TV) 
* 2006 – *[[Beck – Jenta i jordkjelleren]]* (Svensk tittel: *Flickan i jordkällaren)* (TV)
* 2006 – *[[Beck – Ekstrem tilstand]]* (Svensk tittel: *Beck – Skarpt läge) * (Kino)
* 2005 – *Om Stig Petrés hemlighet* (TV) 
* 2003 – *Paragraf 9* (TV) 
* 2003 – *Ramona* (TV) 
* 2002 – *[[Beck - Okänd avsändare]]* (TV) 
* 2002 – *[[Beck - Det siste vitnet]]* (Svensk tittel: *Beck – Sista vittnet*)
* 2001 – *[[Beck - Mannen utan ansikte]]* (TV) 
* 2001 – *Ensamrummet* (TV) 
* 2001 – *Det Polska korset* (TV) 
* 2000 – *En häxa i familjen*
* 1998 – *[[Beck - Moneyman]]*(TV) 
* 1998 – *[[Beck - Monstret]]* (TV) 
* 1998 – *Aspiranterna* (TV) 
* 1996 – *Anna Holt – polis* (TV) 
* 1996 – *Vinterviken* 
* 1994 – *Vite riddaren* (TV) 
* 1993 – *[[Snoken]]* (TV)  
* 1990 – *[[Storstad (TV-serie)|Storstad]]* 
* 1988 – *Scener ur ett handfats liv*

### [[Filmmanus]]
* 1999 – Tomten är far till alla barnen  
* 1996 – Vinterviken 
* 1988 – Scener ur ett handfats liv

### Produsent
* 1988 – Scener ur ett handfats liv 

## Eksterne lenker
*
Tomi Pöllänen

**Tomi Ensio Pöllänen** (født 26. mai 1978) er en finsk ishockeyspiller som spilte forward for blant annet Frisk-Asker og Lillehammer Ishockeyklubb.

Pöllänen kom til Lillehammer foran sesongen 2007/2008, og har tidligere spilt for moderklubbe Jokipojat Joensuu i Finland, Lillehammer Ishockeyklubbog Frisk-Asker i Norge, HC Sierre og de finske klubbene KalPa Kuopio, Ässät Pori og KooKoo Kouvola.

Pöllänen er gift og har to barn.

## Referanser


## Eksterne lenker
*
Ole Kristen Harborg

**Ole Kristen Harborg** (1936&ndash;2023) var en norsk journalist og programleder. Han var ansatt i NRK i 40 år, hvor han blant annet var redaksjonssjef og korrespondent.

Harborg ble født i Trondheim og vokste opp i Lillestrøm. 

Han ble ansatt i NRK i 1967. Han var reporter i *[[Dagsnytt]]* de første årene. Senere var han leder av NRKs stortingsredaksjon, og NRKs korrespondent i London 1979–1983. I 1977 startet han programposten *[[Ukeslutt]]* på radio og i 1993 underholdningsprogammet *[[Endelig fredag (NRK)|Endelig fredag]]* i NRK fjernsynet, sammen med Rolv Wesenlund og Anne Grosvold. Han var programleder i aktualitetsprogrammet *[[Antenne Ti]]* og dens etterfølger *[[Antennetimen]].* 
  
Harborg var utdannet radiotelegrafist og seilte i utenriksfart før han studerte til cand.mag. ved Universitetet i Oslo.

## Bibliografi
* *Flommen* Cappelen (1995)  (Skrevet sammen med Tore Andresen og Erik Jakobsen).

## Referanser
Karin Bogaeus

**Karin Bogaeus**, egentlig *Karin Johanna Agnes Bogaeus*, (født 25. april 1990), er en svensk barneskuespillerinne. Hun er datter av Johan Bogaeus.

## Filmografi (utvalg)
* 2007 – *[[Beck - Det tause skriket]] (Svensk tittel: Beck – Det tysta skriket)* (TV) (Moa Marklund)
* 2007 – *Rosa – the Movie* (Emma)
* 2007 – *Om Stig Petrés hemlighet* (TV) (Emelie)
* 2007 – *En häxa i familjen* (Maria)

## Referanser


## Eksterne lenker
*
Autodromo Nazionale di Monza

**Autodromo Nazionale di Monza** *(Monzabanen)* er en racerbane som ligger utenfor Monza i Italia. Banen benyttes blant annet til Formel 1, GP2 og WTCC.

Anlegget har tre banestrekninger: den 5&nbsp;793 meter lange Grand Prix-banen, den 2&nbsp;405 meter lange *Juniorbanen* og den doserte 4,25 km lange høyhastighetsbanen. Berømte svinger på Grand Prix-banen er *Curva di Lesmo*, *Curva Parabolica* og *Variante Ascari*.

Autodromo Nazionale di Monza er mest kjent for å ha arrangert alle Italias Grand Prix i Formel 1, bortsett fra 1980 da løpet kjørtes på Imola. Banen er den racerbanen i Formel 1-kalenderen som har den høyeste gjennomsnittshastigheten av alle. I 2005 kjørte for eksempel Kimi Räikkönen runden på 1:21,504 som gav en gjennomsnittshastighet på 255,9 km/h. 

## Historie

Banen ble bygget mellom mai og juni i 1922 av 3&nbsp;500 arbeidere.  Den var nesten identisk med dagens, bortsett fra at man etter Parabolica gikk inn på en 4490 meter lang ovalbane som ble kalt Pista Alta Velocità. Det gjorde at banen ble nøyaktig 10.000 meter. Byggingen av banen var finansiert av Automobile Club di Milano.

Under Italia Grand Prix i 1928 omkom Emilio Materassi og 27 tilskuere i den verste ulykken noen gang i italiensk racing. Dette førte til at ovalbanen ikke ble brukt frem til 1932.

I perioden 1938-1939 ble det gjort en større ombygging. Man bygde nye tribuner, innganger og la nytt dekke på banen. I tillegg flyttet man deler av banen og la til to nye svinger. Resultatet ble en 6&nbsp;300 meter lang bane som ble benyttet frem til 1954.

Etter flere stygge ulykker på ovalen bygget man noen nye sjikaner for å dempe farten, men fra 1969 ble ovalen tatt bort. Restene av banen finnes imidlertid som minner over en svunnet tid.

I 1972 bygde man Variante Ascari som er en langsom sjikane før rettstrekket på baksiden av banen.  To år etter gjorde man sjikanen litt raskere før man i 1976 bygde to nye sjikaner, Variante Rettifilo og Variante della Roggia. 

## Eksterne lenker
*
Per Riste

**Per Meidell Riste** (1917&ndash;2008) var en norsk journalist som var ansatt i NRK i nesten 40 år. Her var han blant annet korrespondent og sjef for utenriksavdelingen.

Han arbeidet i NRK fra 1948. Etter et avbrudd som pressemedarbeider ved den norske FN-delegasjonen i New York ble han en kort periode i 1965 NRKs første korrespondent i New York. Han var utenriksredaktør og sjef for utenriksavdelingen i NRK til han gikk av med pensjon i 1987.

## Referanser


## Artikler
* *NATO's utenriksministermøte i Oslo 20.-21. mai 1976* (1976)  (Atlanterhavskomiteens skriftserie)
* *Vegen til NATO* (1989:124)  (Atlanterhavskomiteens skriftserie)
* *Sivert Aarflot og Landboebladet: Eit kapittel i norsk pressehistorie* (2001)  (Voldaminne: Årsskrift/Volda sogelag – Volda mållag)
Johan Hallström

**Johan Hallström**, egentlig *Johan Nils Hallström*, (født 2. juni 1976 i Oscars församling, Stockholm), er en svensk skuespiller, som er utdannet ved Teaterhögskolan i Stockholm. Han er sønn av den kjente filmregissøren Lasse Hallström og tv-produsenten Malou Hallström.

## Filmografi (utvalg)
* 2007 – *[[Darling (film, 2007)|Darling]]* – selger
* 2007 – *[[Beck - Det tause skriket]] (Svensk tittel: Beck – Det tysta skriket)* – Tekniker
* 2007 – *[[Beck - Det svake leddet]] (Svensk tittel: Beck – Den svaga länken)* – Tekniker
* 2006 – *[[Ville och Vilda Kanin ... mer vild än tam]]* – Ville
* 2006 – *[[Du & jag]]* – Niklas
* 2003 – *[[Avstigning för samtliga]]* – politimannen Fredrik
* 2000 – *[[Ensam, tvåsam, tveksam]]* – gutt på tunnelbanen

## Eksterne lenker
*
Figgjogata (Stavanger)

**Figgjogata** (1–33, 2–40) er en gate i Storhaug bydel i Stavanger. Navnet stammer fra Figgjo i Sandnes og ble tidligere kalt Figgensgaten. Gaten grenser til Admiral Cruys Gate, Jelsagata, Storhaug Allé, Nedstrandsgata og Asbjørn Klostersgate. Det er 24 hus i Figgjogata.

## Referanser
Maria Langhammer

**Maria Langhammer**, kjent som **Ia Langhammer**, (født 13. august 1962 i Kungsholms församling i Stockholm) er en svensk skuespiller og vokalist innen blues, soul og country.

Langhammer begynte etter et år som au pair i London å studere ved Teaterhögskolan i Stockholm. Etter avsluttede studier 1989 ble hun engasjert ved Stadra Sommarscen, Riksteatern, Norrbottensteatern, Brunnsgatan 4, Dramaten og Radioteatern. I 1998 fikk hun en Guldbagge for rollen som *Berit* i *[[Hela härligheten]]*.

Maria Langhammer medvirket også i SVT:s TV-serie *Häxdansen*. Hun spilte fabrikkarbeideren fru Blanck i *Fröken Frimans krig* (2017).

Hun er niese til forfatteren Katarina Taikons ektemann, fotografen Björn Langhammer samt kusine til professor Birgitta Langhammer og judoutøveren Niki Langhammer.

## Filmografi (utvalg)
* 1993 – *[[Härifrån till Kim]]*
* 1998 – *[[Hela härligheten]]*
* 1998 – *[[Pip-Larssons]]* (TV-serie)
* 1998 – *[[Pistvakt (TV-serie)|Pistvakt]]* (TV-serie)
* 1998 – *S:t Mikael* (TV-serie)
* 1998 – *[[Et lite juleeventyr|En liten julsaga]]*
* 1999 – *[[Helsereisen|Hälsoresan – En smal film av stor vikt]]*
* 2000 – *[[Systrar]]* 
* 2000 – *[[Låt stå!]]* (TV-serie) 
* 2000 – *[[Livet är en schlager]]*
* 2001 – *[[Jordgubbar med riktig mjölk]]* 
* 2003 – *[[Tur & retur]]* 
* 2004 - *[[Graven]]* (mini-TV-serie)
* 2005 – *[[Den bästa av mödrar]]*
* 2006 – *[[Van Veeteren - Tilfellet G|Tilfellet G]]* (Svensk tittel: Van Veeteren - Fallet G)*
* [[2006]] – *Göta kanal 2 – kanalkampen*
* [[2006]] – *Lasse-Majas detektivbyrå* (TV-serie)
* [[2006]] – *Exit*
* [[Filmåret 2007|2007]] – *Beck - Det tause skriket* (Svensk tittel: Beck - Det tysta skriket)* (TV-film)
* 2009 – *[[Wallander – Hevnen]]*
* 2012 – **
* 2012 – *[[Tørk aldri tårer uten hansker (TV-serie)|Torka aldrig tårar utan handskar]]* (TV-serie)
* 2014 – *[[Bamse og Tyvenes by|Bamse och tjuvstaden]]*
* 2017 – *[[Flykten till framtiden]]*

## Referanser


## Eksterne lenker
*
Beck – Det svake leddet

***Beck – Det svake leddet***  er en svensk kriminal-thriller fra 2007 regissert av Harald Hamrell. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. En annen sentral rolle spilles av Mikael Persbrandt. Karakteren Beck ble skapt av forfatterparet Sjöwall & Wahlöö.

Filmen hadde kinopremiere den 23. mars 2007. Den ble utgitt på DVD den 22. august 2007 og først vist på tv i 2010. 

## Handling
En ung kvinne blir funnet voldtatt og myrdet en mørk natt i en park. De som gjør den forferdelige oppdagelsen er jentens egne foreldre. Plutselig dukker det opp en mann som avgir merkelige og forvirrende opplysninger om iakttakelser han gjort i parken. Etterforskningen skal utføres av Beck og hans kollegaer, men de har få og knappe ledetråder. En granskning av andra anmeldte overfallsvoldtekter i Stockholm viser at det finnes en kobling mellom gjerningsstedene og den blå tunnelbanelinjen, "Gettolinan", men få voldtektsmenn er mordere..

## Rolleliste
* Peter Haber – Martin Beck
* Mikael Persbrandt – Gunvald Larsson
* Stina Rautelin – Lena Klingström
* Marie Göranzon – Margareta Oberg
* Ing-Marie Carlsson – Bodil Lettermark
* Måns Nathanaelson – Oskar Bergman
* Peter Hüttner – Oljelund
* Ingvar Hirdwall – Naboen
* Rebecka Hemse – Inger Beck
* Neil Bourguiba – Wilhelm Beck
* Anki Larsson – Anna Burholm
* Claes Hartelius – Bernhard Burholm
* Nadine Kirschon – Denise Burholm
* Tomas Norström – Jon Ljunggren
* Margreth Weivers – Damen på tunnelbanan
* John Axel Eriksson – Lasse Dahlgren
* Omid Khansari – Mehmet Askari
* Peshang Rad – Stefan Radzik
* Bo Höglund – Mats
* Johan Hallström – Teknikeren
* Sally Frejrud Carlsson – Catrin Boman
* Alexandra Alegren – Hanna Hultinen 
* Susanne Thorson – Pike på fest 
* Adriana Savin – Maria Gonzales	
* Jamil Drissi – Juri Govalenko, pirattaxisjåfør
* Harald Hamrell – Taxisjåfør

## Referanser


## Eksterne lenker
*
Hanne Hegh

**Hanne Hegh** (født 27. april 1960 i Oslo) er en norsk  håndballspiller og -trener. Som spiller har hun 210 kamper  for kvinnelandslaget.

Hun var med å vinne bronsemedalje i Håndball-VM 1986 for kvinner og sølvmedalje i Sommer-OL 1988. Med klubblaget, Gjerpen, står hun bokført med to seriemesterskap og fire cupmesterskap.

Hun er nå med i trenergruppen til Norges herrelandslag i håndball.

Datteren Emilie Hegh Arntzen er også landslagsspiller i håndball.

Hun er lærer på håndballinjen på Grenland folkehøgskole i Porsgrunn

## Referanser


## Eksterne lenker
* 
*
Nancye Wynne Bolton

**Nancye Wynne Bolton** (født 10. juni 1916 i Melbourne, død 9. november 2001) var en australsk tennisspiller.

Nancey Wynne Bolton var blant verdens ti beste kvinnelige tennisspillere i 1938 og i perioden 1947&ndash;49. I løpet av karrieren vant hun 20 Grand Slam-titler i det australske mesterskapet. Det er kun Margaret Smith Court med 21 titler som har flere.

Hun er den som vunnet flest doubleturneringer i Australian Open, sammen med sin doublepartner og landsmanninne Thelma Coyne Long. Også i mixeddouble er hun på delt topp, hun har vunnet fire titler sammen med Colin Long, like mange som Nell Hopman/Harry Hopman.

Nancye Wynne vant i perioden 1937&ndash;1951 seks singletitler i Australian Open. Tre ganger, i 1940, 1947 og 1948 vant hun en «triple crown», det vil si hun vant single, double- og mixeddoubleturneringene. 

## Grand Slam-titler
*  **[[Australian Open]]:**
** Single damer – 1937 (hun beseiret Emily Westacott med 6-3, 5-7, 6-4 i finalen)
** Single damer – 1940 (hun beseiret T. D. Coyne med 5-7, 6-4, 6-0 i finalen)
** Single damer – 1946 (hun beseiret Joyce Fitch med 6-4, 6-4 i finalen)
** Single damer – 1947 (hun beseiret Nell Hall Hopman med 6-3, 6-2 i finalen)
** Single damer – 1948 (hun beseiret Marie Toomey med 6-3, 6-1 i finalen)
** Single damer – 1951 (hun beseiret Thelma Long med 6-1, 7-5 i finalen)
** Double damer – 1936, 1937, 1938, 1939, 1940, 1947, 1948, 1949, 1951, 1952
** Mixed double – 1940, 1946, 1947, 1948

## Referanser


## Eksterne lenker
* 
* Nancye (Wynne) Bolton profil på tennis.com.au
Fotballklubben Vigør

**Fotballklubben Vigør** (stiftet 5. oktober 1918) er et idrettslag fra Kristiansand, med om lag 1&nbsp;000 medlemmer som i tillegg til fotball også driver med curling, innebandy, squash, barneidrett og fotballfritidsordning FFO.

Klubben har flere fotballanlegg, blant annet er det en full elleverbane på Hellemyr, med en tribune på den ene langsiden og kiosk. Her er det også planer om å bygge klubbhus. Vigør har også en hall som ligger på Tinnheia, den består av to squashbaner, en kunstgressbane, garderober og en klubbstue med blant annet kiosk og alle Vigørs pokaler. Klubben disponerer også to 7'er baner, en på Krossen og en på Kartemyr.

## Fotball
### Historikk
På sitt øverste nivå ble klubben rangert som Norges 38. beste klubb etter semifinaleplass i NM i 1938. Finaleplass var svært nære i 1938, men det ble tap for Mjøndalen på nøytral bane i Larvik. Gjennom store deler av 1950- og 1960-tallet var Vigør blant Sørlandets beste lag, dog ikke så klart som i storhetstida på 1930-tallet.

### Tabell

### Kjente utøvere
*Sven Otto Birkeland, fotball
*Tore André Dahlum, fotball
*Kristofer Hæstad, fotball
*Ole Marius Gundersen, fotball
*Christer Kleiven, fotball
*Andreas Lund, fotball
*Rune Nilssen, fotball
*Yngvar Håkonsen, fotball
*Lars Martin Engedal, fotball
*Espen Johnsen, fotball
*Marius Johnsen, fotball
*Leif Otto Paulsen, fotball

## Eksterne lenker
*
Thelma Coyne Long

**Thelma Dorothy Coyne Long** (født 14. oktober 1918 i Sydney, død 13. april 2015) var en australsk kvinnelig tennisspillere.

Thelma Long vant i løpet av sin tenniskarriere 19 Grand Slam-turneringer, to i single, 12 i double og fem i mixeddouble. Atten av titlene vant hun i australske- og en i franske mesterskapet. 

Hun spilte sin første finale i en Grand Slam-turnering i 1940 i det australske mesterskapet, som hun tapte til Nancye Wynne. Elleve år senere spilte hun sin andre finale, også denne gangen mot Nancye Wynne Bolton, og hun tapte også denne. I 1952 vant hun sin første singletittel i det australske mesterskapet og den andre kom i 1954 da hun beseiret Jennifer Staley med 6-3, 6-4). Long spilte ytterligere to singlefinaler, i 1955 og 1956, som hun tapte. 

I double vant Long i perioden 1936–52 ti GS-titler sammen med Nancye Wynne Bolton, alle i det australske mesterskapet. Hun vant også tre doubleturneringer sammen med Mary Bevis Hawton, i (1954, 1956 og 1958). I 1954 vant hun forøvrig en «triple crown», det vil si hun vant single-, double- og mixeddoubleturneringen. 

## Grand Slam-titler
*  **[[Australian Open|Australske mesterskapet]]:**
** Single damer – 1952, 1954
** Double damer- 1936, 1937, 1938, 1939, 1940, 1947, 1948, 1949, 1951, 1952, 1954, 1956, 1958
** Mixed double – 1951, 1952, 1954, 1955
*  **[[French Open|Franske mesterskapet]]:**
** Mixed double – 1956

## Referanser


## Eksterne lenker
*
Kommunalråd

**Kommunalråd** er tittelen på en norsk, kommunal tjenesteperson med ansvar for plan- og programvirksomhet innen et forvaltningsområde. Kommunalrådene er vanligvis ledere eller nestledere av kommunale nemnder. De velges av kommunestyret og blant kommunestyrets medlemmer, for en valgperiode. Det er en lønnet heltidsstilling. Kommunalråden har ikke instruksjonsmyndighet overfor forvaltningen.

Stillingen ble først innført i Oslo i 1972, og er senere innført i flere bykommuner.

## Referanser
Zvenigorod

**Zvenigorod** (russisk: Звени́город) er en by i Moskva oblast i Russland. Den ligger ved elva Moskva, rundt 50&nbsp;km vest for Moskva by.  Innbyggertall: 12&nbsp;155 (folketelling 2002).

## Historie
Bosetningen har eksistert siden 1100-tallet, dog er den første gang nevnt i dokumenter i 1338.

Zvenigorod ble for alvor kjent på slutten av 1300-tallet, etter at Dmitrij Donskoj testamenterte den til sin andre sønn Jurij, som grunnla sin residens på den bratte bredden av Moskva-elva. I den lokale kreml, kalt Gorodok, finnes det eneste fullt bevarte eksemplet på 1300-talls Moskva-arkitektur, Maria Himmelfartskatedralen fra 1399. I katedralens interiør finnes fresker av den store Andrej Rubljov.

Zvenigorod blir primært husket for krigene som ble utkjempet av Jurijs sønner for kontroll over Moskva i regjeringstiden til deres slektning Vasilij II (1425&ndash;1462). Etter at de hadde tapt ble byen innlemmet i Storfyrstedømmet Moskva.  

Zvenigorod fikk byrettigheter i 1784. På slutten av 1800-tallet fikk ble byen populær blant Moskvas intelligentsia. Mange ekstravagante dachaer ble bygget i nærheten. Noen av disse huser i dag  museer for Sergej Tanejev, Anton Tsjekhov og Isaac Levitan.

## Savvino-Storozjevskij-klosteret

Prins Jurij ba i 1398 St. Savva, en av Sergij Radonezjskijs første disipler, å dra til Zvenigorod og etablere et kloster på Storozji Holm (Utkikksåsen). St.&nbsp;Savva av Storozji ble i den hvite Jomfrufødselskatedralen i 1407. Denne diminutive, grovt tilhugde kirken står fremdeles, selv om dagens utsøkte utseende er et resultat av en nylig restaurering. Fresker i alteret dateres til rundt 1420, men resten av interiøret ble malt i 1656. En storslått ikonostasis i fem rader og himmelporter i Stroganov-stil ble installert i 1652. 

I 1650 ble klosteret valgt av tsar Aleksej I som hans residens utenfor byen. I løpet av fem år bygget de et kongelig palass i hvit stein og et lysthus for tsarina. Klosteret ble innringet med steinmurer og tårn, etter mønster fra Troitse-Sergijeva Lavra. Aleksejs sønn, tsar Fjodor III tilbrakte mesteparten av sin tid her, men etter hans død i 1682 gikk det tilbake med klosteret. 

I mai 1918, da bolsjevikene forsøkte å konfiskere relikviene av St.&nbsp;Savva, ble flere personer skutt og drept. I 1985 ble klosteret underlagt Danilov-klosteret i Moskva. St.&nbsp;Savvas relikvier ble returnert til klosteret i 1998.

## Referanser


## Eksterne lenker
* 
* Foto av Savvino-Storozjevskij-klosteret
* Foto Moskva-elva nær Zvenigorod
* Alt om St. Savva Storozjevskij og Zvenigorod i boken i en serie «Livet til enestående personer» av K.Kovaljev
Bernt Kristian Børresen

**Bernt Kristian Børresen** (født 1951) er en norsk dramatiker og forfatter fra Larvik. 

Børresen er opprinnelig lærer og har tilleggsutdanning i drama.  

Han har skrevet manus til diverse hørespill og TV-serier for NRK, slik som *[[Borgen skole (TV-serie)|Borgen skole]]*. Børresen var manusredaktør for *[[Offshore (TV-serie)|Offshore]]* og skrev også manuset til tre episoder. Fram til 2010 hadde han fått oppført syv historiske spill. Han har skrevet flere skuespill og revyer for amatører, samt sketsjer, sanger og småserier for NRK radio. Han har også utgitt fire bøker.

Børresen er fetter av forfatteren Ingvar Ambjørnsen.

Børresen mottok Bærum kommunes kulturpris for 2005.

## Verker

### Skuespill og hørespill
* 2010 – *Kvinnene, Kongene og Krigen* – en musikal (Utespill, historisk, Bærums Verk Spillet 2010. Manus, sangtekster og melodier)
* 2009 – *Den unge brud* (Utespill, historisk. Bærums Verk Spillet 2009. Manus, sangtekster, melodier og regi)
* 2008 – *Den gode baron* (Utespill, historisk. Bærums Verk Spillet 2008. Manus, sangtekster og melodier)
* 2007 – *Den skamløse enke* (Utespill, historisk. Bærums Verk Spillet 2007. Manus, sangtekster og melodier)
* 2006 – *Den norske bjørn* (Utespill, historisk. Bærums Verk Spillet 2006)
* 2004-2005 – *Juvelen* (Historisk spill. Bærums Verk Spillet 2004-2005. Musikk sammen med Olav Jacobsen)
* 2003 – *[[Sju magiske sirkler]]* (TV-serie, 6 episoder. Manus sammen med Ingrid Hafstad)
* 2002 – *Stabekk før og nå* (Lokalhistorisk kabaret. Manus, melodier og regi)
* 1999-2000-2001 – *En selvfølgelig plikt* (Historisk spill. Bærums Verk Spillet 1999-2000-2001)
* 1997 – *Magen som snakket* (Barnetimen for de minste)
* 1996 – *[[Offshore (TV-serie)|Offshore]]* (TV-serie, 3 episoder mot slutten av serien)
* 1994 – *Roy og Norma* (Scene. Det åpne teater)
* 1994 – *Amatører* (Dramatikk)
* 1994 – *Jan Nilssøn* (Historisk vandrespill)
* 1993 – *[[Furuhaugen Blues]]* (TV-serie, 11 episoder)
* 1991 – *[[Sommerkino]]* (TV-serie, 8 episoder)
* 1990 – *[[Borgen skole (TV-serie)|Borgen Skole – 8b/5a]]* (TV-serie, 8 episoder)
* 1989 – *[[Borgen skole (TV-serie)|Borgen Skole – Klasse 6b]]* (TV-serie, 6 episoder)
* 1989 – *Flørtemesteren* (Hørespill, komedie. NRK Ungdomsteateret)
* 1989 – *[[Borgen skole (TV-serie)|Borgen Skole – Klasse 7b/4a]]* (TV-serie, 10 episoder)
* 1988 – *Tvilsom type* (Hørespill, komedie. NRK Ungdomsteateret)
* 1987 – *Hardt mot hårdt* (Hørespill, komedie. NRK Ungdomsteateret)
* 1985 – *Gjøgleren* (Hørespill, komedie. NRK Radioteateret)
* 1982 – *Dagdrøm* (Hørespill, komedie. NRK Radioteateret)

### Bøker
* 1990 *Borgen Skole 7b og 4a* (Ungdomsbok)
* 1989 *Vi starter med en liten prikk* (Billedbok)
* 1989 *Fullt kjør i 6b!* (Ungdomsbok)
* 1977 *Den lengste veien* (Dikt)

## Referanser


## Kilder
* Presentasjon av Bernt Kristian Børresen i Forfatterkatalogen på Forfattersentrums nettsider
Kangaroogruppen

**Kangaroogruppen** er et uformelt forum for politikere, tjenestemenn og organisasjonsliv som jobber for å videreutvikle det indre marked i EU, særlig med vekt på fri bevegelse av personer. Gruppen ble stiftet 1979. Gruppens navn ble valgt på grunn kenguruen, som er et fredelig dyr som kan ta store sprang uten å bry seg om grenser. I forhandlingene om Enhetsakten spilte Kangaroogruppen en viktig rolle med å argumentere for elimineringen av ikke-tariffære handelshindringer.

## Referanser
Catalyst

**Catalyst** kan sikte til:

* Catalyst (programvare), åpen kildekode for webutvikling.
* Katalysator, er et stoff som øker hastigheten på en kjemisk reaksjon.
* AMD Catalyst, utstyrsdriver og systemverktøy for AMDs skjermkort.
Jevgenij Malkin

**Jevgenij Vladimirovitsj «Geno» Malkin** (russisk: Евге́ний Влади́мирович Ма́лкин; engelsk transkripsjon: *Yevgeni Vladimirovich Malkin*) (født 31. juli 1986) er en russisk profesjonell ishockeyspiller som er assisterende lagkaptein for Pittsburgh Penguins i National Hockey League (NHL). Etter sesongen 2008–2009 ble han tildelt både Art Ross Trophy og Conn Smythe Trophy.

## Statistikk

### Internasjonalt

## Referanser


## Eksterne lenker
*
Bjørndalen (Nærøysund)

**Bjørndalen** er ei jordbruksbygd som ligger i Nærøysund kommune i Trøndelag. Bjørndalen tilhører Varøya grunnkrets. 

I Bjørndalen finner vi Løypmotjønna, som er den eneste plassen hvor det vokser røde nøkkeroser. Naturen består av høye fjell, skog og en rekke vann, blant annet Rotvikvatnet, Lisitjønna og Storveavatnet i tillegg til Løypmotjønna,  

Jordbruksbygda har 6 gårder og mellom 30 og 40 innbyggere.  

Bjørndalen er  kjent som stedet der *[[Ny Jord|Selskapet for Ny Jord]]*  i 1912 starta bureising med offentleg støtte. På det første bruket, Heimstad, ble det i 1937 reist en minnestein over brukseiger P. Torkildsen, som var den først påviste det gode grunnlaget for jordbruk i Bjørndalen. 

Bjørndalen har flere lag og foreninger:  

* Bjørndal fellesbeitelag er et lag der bøndene i bygda har et felles jordområde, som kalles beitefeltet, og der bøndene deler jordstykkene mellom seg hvert år.  
* Bjørndal Vassverk er et felleslag som regulerer og styrer vannet i bygda.  
* Bjørndalen har også et eget fotballag  som hvert år deltar på Olsok-cup i Varøya. 
## Referanser
Johan Jæger Caroliussen

**Johan Jæger Caroliussen** (født 24. mai 1868 i Dverberg (nå Andøy), død 14. januar 1950) var fisker, gårdbruker og politiker (V). 

Han begynte som fisker alt 13 år gammel, og han kjøpte egen båt da han var 18 år og drev med denne fram til 1898 Etter ett år som veiarbeider drev han så fiske med dampskip fra Kristiansund til grensa mot Russland. Fra 1895 var han også gårdbruker i Bjørnskinn. 

Caroliussen var stortingsrepresentant i åtte perioder. Han representerte Vesteraalen krets fra 1916 til 1921 og Nordland fylke fra 1922 til 1945. Han var vararepresentant 1913–1915. Han var medlem av landbrukskomiteen (1916–1921) og veikomiteen 1922–1930). Resten av stortingstida var han nestformann i post-, telegraf- og kystfartskomiteen. 

Han var medlem av riksskattestyret 1926–1945 og av Venstres landsstyre 1924–1939.

Han satt i herredsstyret for Dverberg mellom 1898 og 1907 og mellom 1910 og 1928, og var også varaordfører i 9 år.

## Referanser


## Eksterne lenker
* 
*  Vesterålen Info: Stormdagen 25. januar 1893 (skrevet av Johan Jæger Caroliussen i juleheftet And-Ungen i 1929)
Carlo Sforza

**Carlo Sforza** (født 24. januar 1872, død 4. september 1952) var en italiensk greve, politiker og utenriksminister fra 1920 til 1921 og 1947 til 1951. 

Han signerte Paris-traktaten og statuttene til Europaparlamentet for Italia. Sforza var en innflytelsesrik bidragsyter til den europeiske integrasjonsprosessen forut for annen verdenskrig gjennom flere skriftlige arbeider i mellomkrigstiden.

## Referanser
Zjukovskij

:*Denne artikkelen er om den russiske byen. For den vitenskapsmannen se [[Nikolaj Jegorovitsj Zjukovskij|Nikolai Zjukovskij]]*

**Zjukovskij** (russisk: Жуко́вский) er en by i Moskva oblast i Russland. Den ligger ved elva Moskva, rundt 35&nbsp;km sørøst for Moskva sentrum. Innbyggertall: 101&nbsp;328 (folketelling 2002).

## Historie
Ut av datsjabosetningen *Otdykh* (russisk: Отдых) oppsto i 1930 *Stakhanovo* (russisk: Стаханово), med status som bymessig bosetning. 1947 fikk Stakhanovo bystatus og sitt nåværende navn. Byen er oppkalt etter den russiske vitenskapsmannen Nikolaj Jegorovitsj Zjukovskij, som regnes som den russiske luftfartens far.

## Næringsliv
Zjukovskij er det viktigste senter for russisk luft- og romfart. I Sovjettiden var byen, som militært støttepunkt, ikke tilgjengelig. I dag er den midtpunktet for den russiske flyforskning &ndash; med flere kontrollstasjoner og rullebaner, deriblant den største i Europa med en lengde på 5,4&nbsp;km og en bredde på 120&nbsp;m.

Dessuten finner man, blant mange andre, følgende forskningsinstitutter og høyskoler:
* Det Sentrale Aerohydrodynamiske Institutt (TsAGI)
* M. M. Gromov Flyforskningsinstitutt (LII)
* Det Vitenskapelige Forskningsinstitutt for Luftfartsinstrumentering og -utstyr (NIIAO)
* Skole for MiG-testpiloter

Dessuten finner den internasjonale luft- og romfartsutstillingen MAKS sted her annet hvert år.

## Referanser


## Eksterne lenker
* 
*  Zjukovskij på ''mojgorod.ru''
Timo Klami

**Timo Westgaard Klami** (født 3. mars 1981 i Kristiansand) er en norsk stuper. Han har 55 NM-titler i stup og flere ganger nordisk mester i stup. Han har også deltatt i EM 2006 i Budapest der han fikk en 5.-plass i 3 meter sviktstup med 423,80 poeng og i EM 2008 i Eindhoven der han også fikk en 5.-plass på 3 meter sviktstup med 432,70 poeng. 

I Grand Prix i Fort Lauderdale den 8. mai 2009 stupte Klami en ny norsk rekord på 3 meter sviktstup og oppnådde 438,95 poeng. 
I VM Roma juli 2009, stupte han til en 14.-plass i 3 meter sviktstup.

## Referanser


## Eksterne lenker
*
Festning Holland

**Festning Holland** omfatter den delen av Nederland som ble ansett som et strategisk kjerneområde mellom 1922 og 1940. Ved et eventuelt angrep måtte dette området kunne holde stand mot fiendtlige angrep i lengre tid, og ble dermed betraktet som landets siste forsvarslinje. Området som ble beskyttet av festning Holland sammenfaller grovt sett med det som nå (2008) kalles Randstad. Innenfor dette området befinner store deler av provinsene Noord- og Zuid-Holland og Utrecht seg, og byene Amsterdam, Leiden, Den Haag, Rotterdam, Dordrecht og Utrecht.

I forsvarslinjen var blant annet naturlige barrierer som elver og kanaler, Maas og Waal på sydflanken og Grebbelinjen i øst. I nord lå blant annet Stelling van Den Helder ved Den Oever og et anlegg ved Kornwerderzand.

Mot slutten av den annen verdenskrig hadde engelske og kanadiske tropper avskåret rundt 150&nbsp;000 tyske soldater som befant seg innenfor «festning Hollands» grenser fra kontakt med de øvrige tyske troppene.

## «Festningen»

Begrepet «Festning Holland» ble brukt uformelt som et samlenavn for Vest-Nederlands permanente forsvarsverker frem til 1922. Etter en reorganisering av landets forsvar ble da *commando Vesting Holland* opprettet, og begrepet også tatt i bruk offisielt.

Festningen var delt inn i fire kommandoområder, hver med ansvaret for en del av dets grense:
* *Nordfronten*: Wijk aan Zee-Edam i Noord-Holland, den nordlige delen av den tidligere Stelling van Amsterdam,
* *Østfronten*: Muiden-Utrecht-Gorinchem i provinsene Noord- og Zuid-Holland og Utrecht, den tidligere nye hollandske vannlinjen,
* *Sydfronten*: Biesbosch-Hellevoetsluis i Zuid-Holland,
* *Vestfronten*: Nordsjøkysten.

De eksisterende forsvarslinjene og stillingene, slik de ble bygget etter loven om festninger fra 1874, hadde under første verdenskrig vist seg å være så sårbare at de ikke ble ansett for å være egnet til å beskytte områdene som ble inundert (oversvømmet). Inundering var fremdeles en god forsvarsteknikk, men festningssystemet var taktisk sett foreldet.

Landet skulle nå forsvares av en feltarmé (ned.: *Veldleger*), som var en mobil hær bestående av reservister. Denne skulle være basert i «Festning Holland», og ha denne som operativ base. I 1926 ble nesten alle festningsverk utenfor «Festning Holland» lagt ned, et av unntakene var *Stelling van Den Helder*. De andre fortifikasjonene ble tatt i bruk som depoter eller kaserner.

## Litteratur
* Visser, H.R. og Wieringen, J.S. van (2002), *Kazematten in het Interbellum*, Utrecht: Stichting Menno van Coehoorn, ISBN 90 5881 065 8.
Erich Kästner (jurist)

:*Ikke å forveksle med [[Erich Kästner|forfatteren Erich Kästner]]*

**Erich Kästner** (født 10. mars 1900 i Leipzig-Schönefeld, død 1. januar 2008 i Pulheim ved Köln) var en tysk jurist og den siste overlevende krigsveteranen fra første verdenskrig.

Kästner ble innrullert i hæren i juli 1918. Han tjenestegjorde kort tid i bataljonen «Hauck». Bl.a. deltok han i en parade til ære for keiser-konge Vilhelm II.

Etter krigen, under Weimarrepublikken, studerte han jus. I 1924 tok han doktorgraden med avhandlingen *Das landwirtschaftliche Pachtwesen und die Pachtschutzordnung unter besonderer Beleuchtung der Verhältnisse des früheren Großherzogtums Sachsen-Weimar-Eisenach*. Senere arbeidet han i rettsvesenet i Niedersachsen. Han tjenestegjorde i annen verdenskrig.

Han var dommer i Niedersachsens høyesterett frem til han gikk av med pensjon på 1960-tallet. For sine fortjenester mottok han *Niedersächsische Verdienstkreuz 1. Klasse*.

Etter Rudolf Christmanns død i 2007 var han den siste gjenlevende tyske veteran fra første verdenskrig. Da han døde var han også den nest eldste mann i Tyskland.

Hans hustru gjennom 75 år døde i 2003. De hadde seks barn, fire sønner og to døtre.

## Referanser
GBS Asset Management

**GBS Asset Management** er et investeringsselskap startet av studenter ved Handelshøyskolen BI. Selskapet skiftet i 2007 navn til Langsiktig Kapital AS. Forvaltningen ble nedlagt i 2008, etter fem år med meget solid avkastning. 

Historien til investeringsselskapet strekker seg tilbake til 2003. Grunnleggerne av selskapet var alle medlemmer av Børsgruppen Aktie. Det hele begynte med aksjeklubben Goldstar BS Fonds. Kapitalen vokste raskt fra de opprinnelige 100.000 til nærmere 600 000 kroner, og det ble i 2004 besluttet å stifte et selskap med navnet GBS Asset Management. Forvaltningskapitalen passerte 1 million i 2005 og vokste så til over 3 millioner i 2006. Det var på dette tidspunktet omtrent 50 eiere i selskapet. Året etter ble mesteparten av kapitalen betalt ut til eierne, og forvaltningsaktiviteten ble trappet ned.

Målsetningen til GBS Asset Management var å levere over 15% annualisert avkastning til eierne. Det investeres i aksjer hovedsakelig i Norge, men også globalt. Selskapets største investeringer har vært Berkshire Hathaway, Orkla, Petrobras, Swedish Match, Samsung, Aktiv Kapital, Expert og DOF. 

Investeringsfilosofien var basert på 4 prinsipper:
# Selskapet skal ha demonstrert evne til å levere gode resultater, med sannsynlighet for at dette vil fortsette
# Selskapet skal ha en dyktig, aksjonærvennlig ledelse
# Vi investerer kun i solide selskaper som vi forstår godt
# Investeringen gjøres kun dersom prisen er rimelig, med en god sikkerhetsmargin 

I 2007 passerte kapitalen forvaltet av GBS Asset Management 3 millioner kroner, og avkastningen siden oppstart var over 130%. Forvaltningen skapte siden oppstart i 2003 over 1 million kroner i gevinst til eierne – som alle var studenter ved Handelshøyskolen BI Sandvika.
Beryl Penrose

**Beryl Penrose** gift *Collier* (1930–2021) var en australsk kvinnelig tennisspiller.

Penrose vant fire Grand Slam-turneringer i løpet av sin tenniskarriere. I perioden 1954–56 vant hun en single- to double og en mixedoubletittel i Det australske mesterskapet. 

## Grand Slam-titler
*  **[[Australian Open|Det australske mesterskapet]]:**
** Double damer – 1954 (sammen med Mary Bevis Hawton) 
** Single damer – 1955 (hun beseiret Thelma Coyne Long med 6-4, 6-3 i finalen).
** Double damer – 1955 (sammen med Mary Bevis Hawton) 
** Mixed double – 1956 (sammen med Neale Fraser)

## Referanser


## Eksterne lenker
*
De nordlige korstog

**De nordlige korstog** eller **Østersjøkorstogene** var korstog og kristningskampanjer som ble utført av de katolske kongene i Danmark og Sverige, og Den tyske orden mot Nord-Europas hedninger langs Østersjøen, som baltere, østersjøfinske folkstammer og vestslavere. Også norske styrker deltok, både konger og privatpersoner ble med på korstogene i Østersjøen. 

Svenskene og tyskerne hadde også korstog mot de russisk-ortodokse kongedømmene i nord (østslavere). Noen av disse korstogene ble kalt korstog i sin samtid, men de fleste, særlig de svenske fikk denne betegnelsen av nasjonal-romantiske historikere på 1800-tallet.

De mest bemerkelsesverdige kampanjene var de latviske og gammelprøysiske korstogene. Korstog mot estlendere, men også mot «andre hedninger i disse delene» ble imidlertid autorisert av pave Alexander III i den pavelig bulle *Non parum animus noster*, i 1171 eller 1172.

## Referanser


## Litteratur
* Christiansen, Erik (1997): ''The Northern Crusades''. London: Penguin Books. ISBN 0-14-026653-4.
* Srodecki, Paul; Kersken, Norbert, red. (2022): *The Expansion of the Faith: Crusading on the Frontiers of Latin Christendom in the High Middle Ages*. Turnhout: Brepols, ISBN 978-2-503-58880-3.

## Eksterne lenker
* Northern Crusades, artikkel om korstogene hos *Ancient History Encyclopedia*
Tine Tollan

**Tine Tollan Overton** (født 1964) er en norsk tidligere stuper. Hun ble nr. 12 i 10 m tårnstup i OL 1984 i Los Angeles. I 1979 ble hun verdensmester for juniorer. Ut over dette var to nordiske mesterskapsgull i 1981 og en 6.-plass i EM samme år hennes beste internasjonale plasseringer. Tollan hadde i alt 16 NM-titler; ti i sviktstup, fem i tårnstup og ett sammenlagt, og vant kongepokalen i 1982. Hun la opp etter OL-finalen i Los Angeles.

## Referanser


## Kilder
* *Hvem er hvem i norsk idrett*, Jorsett (1996)

## Eksterne lenker
*
Georg Jacob Bull

**Georg Jacob Bull** (født 1. august 1785 i Christiania, død 12. desember 1854) var en norsk jurist, embetsmann og politiker. Han var høyesterettsjustitiarius mellom 1836 og 1854. Bull satt to perioder på Stortinget. Han representerte Bergen i perioden 1821–1823 og Laurvik og Sandefjord i perioden 1824–1826.

Bull var byfogd i Bergen mellom 1810 og 1821, amtmann i Jarlsberg og Larvik amt (det senere Vestfold fylke) fra 1821 til 1829 og amtmann i Søndre Bergenhus amt fra 1829 til 1834. Mellom 1834 og 1836 var han statssekretær.

Georg Jacob Bull var sønn av landets første høyesterettsjustitiarius, Johan Randulf Bull, og far til embetsmannen og ministeren Anders Sandøe Ørsted Bull.

Sammen med blant andre Johan Andreas Budtz, Christopher Benedict Bøgh, Wilhelm F. K. Christie, Edvard Hagerup, Peter Motzfeldt, Jonas Rein og Lyder Sagen var han med i herreklubben Quodlibet i Bergen.

## Referanser


## Litteratur
* Erling Gjelsvik: «Quodlibet - selvstendighetens herreklubb», *Grunnlovsmagasinet* 2014, side 35–37

## Eksterne lenker
* 
*  Regjeringen.no: Statsrådsekretær 1814–
Seiling under Sommer-OL 1932

**Seiling under Sommer-OL 1932** ble arrangert fra 5. til 12. august 1932 i Port of Los Angeles.

Det ble konkurrert i fire klasser i seiling under Sommer-OL 1932 i Los Angeles.

## Medaljefordeling

## Resultater
### Snowbird

### Star

### 6 meter

### 8 meter
*Kun to båter deltok.

## Eksterne lenker
* Sailing at the 1932 Summer Olympics hos olympedia.org
Joakim Hykkerud

**Joakim André Groth Hykkerud** (født 1986) er en norsk tidligere  håndballspiller. Han har spilt for  i norsk eliteserie og for flere klubber i utlandet. Han spilte strek, er 191 cm høy og veier 110 kilo. Han spilte på Norges lag som tok sølv i VM 2017.

## Karriere
### Klubb
Hykkerud er født og oppvokst på Notodden, og startet karrieren i Notodden Håndballag. Han spilte senere syv sesonger i  i norsk eliteserie, hvor han etter 2009/10-sesongen ble kåret til årets strekspiller i Postenligaen, samt årets spiller i .

Han har tidligere spilt for TSV Hannover Burgdorf i Tyskland, IFK Kristianstad i svensk eliteserie, og før det spilte han en halv sesong i Bjerringbro-Silkeborg, og var med å sikre seriesølv i den danske toppligaen.

Med AEK Athen tok han gull i Europacupen i håndball for menn sesongen 2020/21.

Han la opp i 2023.

### Landslag
Han har 79 landslagskamper, 60 U-landskamper og 32 juniorkamper for Norge, og fikk sin mesterskapsdebut under håndball-EM 2016 for menn i Polen. Han spilte på Norges lag som tok sølv i VM 2017.

## Meritter
* 3 seriegull
* 1 cupgull
* 1 cupsølv
* 1 sluttspillgull
* 1 seriesølv
* 1 seriebronse
* 1 europacupsølv
* 1 Vm sølv

## Referanser


## Eksterne lenker
*
Tore Holm

:*Denne artikkelen handler om den svenske seileren. For den norske låtskriveren og artisten, se [[Tore Bakkland Holm]].*

**Tore Holm** (født 25. november 1896, død 15. november 1977) var en svensk seiler og OL-deltaker. Han tok medalje i fire OL; 1920 i Antwerpen, 1928 i Amsterdam, 1932 i Los Angeles og i 1948 i London.

I 1920 vant han gull med den svenske båten *Sif* i 40 m²-klassen. Åtte år senere fikk han bronse med båten *Sylvia* i 8-meterklassen.

I OL 1932 i Los Angeles ble han olympisk mester for annen gang; denne gangen med båten *Bissbi* i 6-meterklassen. Under Sommer-OL 1936 i Berlin kom han på fjerdeplass i 8-meterklassen.

Sin fjerde og siste olympiske medalje vant han under Sommer-OL 1948 i London, da den svenske båten *Ali Baba II* kom på tredjeplass.

## OL-medaljer
* 1920  Antwerpen -  **Gull** i seiling, 40 m²-klassen med båten «Sif»  Sverige
* 1932  Los Angeles -  **Gull** i seiling, 6-metersklassen med båten «Bissbi»  Sverige
* 1928  Amsterdam -  Bronse i seiling, 8-metersklassen med båten «Sylvia»  Sverige
* 1948  London -  Bronse i seiling, 6-metersklassen med båten «Ali Baba II»  Sverige

## Referanser


## Eksterne lenker
*